Дзеля справядлівасці трэба сказаць, на дзіцячыя гульні і свавольствы часу асабліва не было — толькі той, што заставаўся ад працы. У кожнага ў сям’і былі свае абавязкі, якія трэба было строга выконваць. Бацькі штодня рана ішлі на работу і прыходзілі позна ўвечары, таму ўсе гаспадарчыя справы выконвалі дзеці: падтрымлівалі парадак, выхоўвалі малодшых, даглядалі хатнюю жывёлу і птушку, працавалі на агародзе, гатавалі ежу. Маё дзяцінства было суцэльнай працай, але гэта было не цяжарам, а неабходнасцю.